# Brígida de Suècia

### De Viquipèdia

Brígida de Suècia, princesa de Hohenzollern-Sigmaringen (Estocolm 1937). Princesa de Suècia amb el tractament habitual d'altesa reial que contragué matrimoni amb un príncep de la Casa dels Hohenzollern-Sigmaringen.

Nascuda al Palau d'Haga de la capital sueca, Estocolm, el dia 19 de gener de 1937 sent filla del príncep Gustau Adolf de Suècia i de la princesa Sibil·la de Saxònia-Coburg Gotha. La princesa és néta del rei Gustau VI Adolf de Suècia i de la princesa Margarida del Regne Unit per via paterna mentre que per via materna ho era del príncep i duc Carles Eduard de Saxònia-Coburg Gotha i de la princesa Victòria Adelaida de Schleswig-Holstein-Sondenburg-Glücksburg.

En una visita que realitzà als seus avis materns a Alemanya conegué per casualitat al príncep Joan Jordi de Hohenzollern-Sigmaringen amb qui es casà el 25 de maig de 1961 a Estocolm i dies després al Castell de Sigmaringen. El príncep era fill del príncep Frederic de Hohenzollern-Sigmaringen i de la princesa Margarida de Saxònia. La parella ha tingut tres fills:

- SAS el príncep Carles Cristià de Hohenzollern-Sigmaringen, nat a Munic el 1962. L'any 1999 es casà amb Nicole Helene Neschitsch.

- SAS la princesa Desidèria de Hohenzollern-Sigmaringen, nada el 1963 a Munic. Es casà amb el comte Heinrich von Ortenburg el 1990.

- SAS el príncep Humbert de Hohenzollern-Sigmaringen, nat el 1966 a Munic. Es casà l'any 2000 amb Uta Maria König.

Al ser l'única entre les seves germanes que es casà dintre dels cercles de les famílies reials, és l'única que ha pogut mantenir el tractament d'altesa reial. L'any 1990 se separà del seu marit malgrat que no s'han divorciat i per tant segueixen sent legalment un matrimoni.

Des de la separació, la princesa viu a Palma de Mallorca mentre que el seu marit segueix residint a Munic i és director d'un important museu de la capital bavaresa. La princesa forma part d'un gran nombre d'associacions benèfiques alhora que també participa en organitzacions vinculades al món del golf. Així creà, a Palma de Mallorca, el Trofeu Princesa Brígida.

.

Obtingut de "http://ca.wikipedia.org../../../b/r/%C3%AD/Br%C3%ADgida_de_Su%C3%A8cia_bf08.html"

Categoria: Prínceps de Suècia

##### Views

- Article
- Discussió
- Revisió actual

##### Cerca

##### En altres llengües

- English
- Nederlands
- Norsk (bokmål)
- Svenska